Document ID: 32011R0499

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 499/2011 ΤΗΣ ΕΠΙΤΡΟΠΉΣ
της 18ης Μαΐου 2011
για την τροποποίηση του κανονισμού (ΕΕ) αριθ. 945/2010 σχετικά με την έγκριση σχεδίου κατανομής, στα κράτη μέλη, των πόρων που θα καταλογιστούν στο οικονομικό έτος 2011 για τη χορήγηση τροφίμων από τα αποθέματα παρέμβασης στους απόρους της Ευρωπαϊκής Ένωσης και σχετικά με παρέκκλιση από ορισμένες διατάξεις του κανονισμού (ΕΕ) αριθ. 807/2010
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 43 στοιχεία στ) και ζ), σε συνδυασμό με το άρθρο 4,
Έχοντας υπόψη τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (2), και ιδίως το άρθρο 3 παράγραφος 2,
Εκτιμώντας τα ακόλουθα:
(1)
Ορισμένα κράτη μέλη ενημέρωσαν την Επιτροπή, σύμφωνα με το άρθρο 3 παράγραφος 5 του κανονισμού (ΕΕ) αριθ. 807/2010 της Επιτροπής, της 14ης Σεπτεμβρίου 2010, περί λεπτομερών κανόνων για τη χορήγηση τροφίμων προερχόμενων από τα αποθέματα παρέμβασης στους απόρους της Ένωσης (3), ότι δεν είναι σε θέση να χρησιμοποιήσουν ορισμένες ποσότητες προϊόντων που τους έχουν κατανεμηθεί στο πλαίσιο του σχεδίου 2011 που εγκρίθηκε με τον κανονισμό (ΕΕ) αριθ. 945/2010 της Επιτροπής (4).
(2)
Σύμφωνα με το άρθρο 3 παράγραφος 5 του κανονισμού (ΕΕ) αριθ. 807/2010, η Επιτροπή δύναται να διαθέτει τους μη χρησιμοποιηθέντες πόρους σε άλλα κράτη μέλη, ανάλογα με τις αιτήσεις τους και με την πραγματική χρησιμοποίηση των προϊόντων που διατίθενται, καθώς και σε συνάρτηση με τις ενισχύσεις που χορηγήθηκαν κατά τα προηγούμενα οικονομικά έτη.
(3)
Δεδομένου ότι η αναθεώρηση του σχεδίου για το 2011 πραγματοποιείται τη στιγμή κατά την οποία οι εθνικές διοικητικές ρυθμίσεις για την εφαρμογή του σχεδίου έχουν σχεδόν ολοκληρωθεί, είναι σκόπιμο οι ποσότητες που ανακατανέμονται να μη λαμβάνονται υπόψη στον υπολογισμό για την τήρηση ή όχι της υποχρέωσης εκ μέρους των κρατών μελών, που ορίζεται στο άρθρο 5 πρώτο εδάφιο του κανονισμού (ΕΕ) αριθ. 945/2010 και στο άρθρο 3 παράγραφος 2 δεύτερο εδάφιο του κανονισμού (ΕΕ) αριθ. 807/2010, σύμφωνα με την οποία οφείλουν να έχουν αποσύρει το 70% των σιτηρών εντός των καθορισμένων προθεσμιών.
(4)
Συνεπώς, ο κανονισμός (ΕΕ) αριθ. 945/2010 πρέπει να τροποποιηθεί αναλόγως.
(5)
Η Διαχειριστική Επιτροπή για την Κοινή Οργάνωση των Γεωργικών Αγορών δεν εξέδωσε γνώμη εντός της προθεσμίας που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΕ) αριθ. 945/2010 τροποποιείται ως εξής:
α)
Στο άρθρο 5, προστίθεται η ακόλουθη παράγραφος:
«Για το σχέδιο διανομής του 2011, το παρόν άρθρο πρώτη παράγραφος και το άρθρο 3 παράγραφος 2 δεύτερο εδάφιο πρώτη πρόταση του κανονισμού (ΕΕ) αριθ. 807/2010 δεν εφαρμόζονται στις ακόλουθες ποσότητες σιτηρών που είναι αποθεματοποιημένα στη Φινλανδία:
-
12 856 τόνοι που διατίθενται στην Ιταλία και
-
306 τόνοι που διατίθενται στη Σλοβενία.»
β)
Τα παραρτήματα I και III τροποποιούνται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Μαΐου 2011.

Labels: 17
19
5
0
3
18